CELEX: 62020TN0490
Language: fi
Date: 2018-08-02 00:00:00
Title: Asia T-490/20: Kanne 2.8.2020 – CH ja CN v. parlamentti

5.10.2020   
            
            
               FI
            
            
               Euroopan unionin virallinen lehti
            
            
               C 329/18
            
         
      Kanne 2.8.2020 – CH ja CN v. parlamentti
      (Asia T-490/20)
      (2020/C 329/36)
      Oikeudenkäyntikieli: ranska
      
         Asianosaiset
      
      
         Kantajat: CH ja CN (edustaja: asianajaja C. Bernard-Glanz)
      
         Vastaaja: Euroopan parlamentti
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  ottaa heidän kanteensa tutkittavaksi
               
            
                  —
               
               
                  kumoaa riidanalaiset päätökset, siltä osin kuin niissä ei oteta lopullisesti kantaa esiin tuotujen kiusaamista koskevien tosiseikkojen paikkansapitävyyteen
               
            
                  —
               
               
                  velvoittaa vastaajan maksamaan kummallekin kantajalle 5 000 euron määrän korvauksena henkisestä kärsimyksestä, joka on aiheutunut kohtuullisen ajan ylittymisestä, mihin lisätään viivästyskorot, kunnes määrä on maksettu kokonaan
               
            
                  —
               
               
                  velvoittaa vastaajan maksamaan kummallekin kantajalle 100 000 euron määrän korvauksena henkisestä kärsimyksestä, joka on aiheutunut siitä, ettei esiin tuotujen kiusaamista koskevien tosiseikkojen paikkansapitävyyteen ole otettu lopullisesti kantaa, mihin määrään lisätään viivästyskorot, kunnes kyseinen määrä on maksettu kokonaan
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Parlamentin 13.9.2019 tekemistä päätöksistä, joilla kyseisen toimielimen nimittävä viranomainen vastauksena heidän avustamispyyntöihinsä ei ottanut lopullisesti kantaa esiin tuotujen kiusaamista koskevien tosiseikkojen paikkansapitävyyteen, nostamansa kanteen tueksi kantajat vetoavat kahteen kanneperusteeseen.
      
                  1.
               
               
                  Ensimmäinen kanneperuste, joka perustuu avustamisvelvollisuuden laiminlyömiseen ja Euroopan unionin virkamiehiä koskevien henkilöstösääntöjen 24 artiklan rikkomiseen siksi, että parlamentin nimittävä viranomainen laiminlöi avustamisvelvollisuuttaan, kun se ei ottanut lopullisesti kantaa esiin tuotujen kiusaamista koskevien tosiseikkojen paikkansapitävyyteen.
               
            
                  2.
               
               
                  Toinen kanneperuste, joka perustuu huolenpitovelvoitteen laiminlyömiseen ja hyvän hallinnon periaatteen loukkaamiseen sekä ihmisarvoista kohtelua koskevan oikeuden loukkaamiseen ja Euroopan unionin perusoikeuskirjan 1 ja 31 artiklan rikkomiseen sen vuoksi, että kun parlamentin nimittävä viranomainen ei ottanut lopullisesti kantaa esiin tuotujen kiusaamista koskevien tosiseikkojen paikkansapitävyyteen, se loukkasi hyvän hallinnon periaatetta ja laiminlöi huolenpitovelvollisuuttaan loukaten näin kantajien oikeutta ihmisarvoiseen kohteluun.